सुन्दरलाल बहुगुणा
चिपको आन्दोलन के प्रणेता सुन्दरलाल बहुगुणा का जन्म 9 जनवरी सन 1927 को उत्तराखंड के 'मरोडा' नामक स्थान पर हुआ। अपनी प्राथमिक शिक्षा के बाद वे लाहौर चले गए और वहीं से बी.ए. किए। सन 1949 में मीराबेन व ठक्कर बाप्पा के सम्पर्क में आने के बाद ये दलित वर्ग के विद्यार्थियों के उत्थान के लिए प्रयासरत हो गए तथा उनके लिए टिहरी में ठक्कर बाप्पा होस्टल की स्थापना भी किए। दलितों को मन्दिर प्रवेश का अधिकार दिलाने के लिए उन्होंने आन्दोलन छेड़ दिया।
शिब्बन लाल सक्सेना
शिब्बनलाल सक्सेना जीवन भर अविवाहित रहे और दलितों, शोषितों के उत्थान के लिए संघर्षरत रहे। अपने ५८ वर्ष के राजनीतिक जीवन में वे १७ बार गिरफ्तार किए गए थे तथा कुल १३ वर्ष तक विभिन्न जेलों में बिताए जिसमें से १० वर्ष कठिन श्रम के साथ कारावास की सजा थी (अगस्त १९४२ के गोरखपुर षडयन्त्र मामले में)। उन्होने अनेकों अन्तर्राष्ट्रीय श्रमिक सम्मेलनों में भारतीय श्रमिकों का प्रतिनिधित्व किया और विदेशों की यात्राएँ कीं जिनमें सोवियत संघ, बुल्गारिया हंगरी, चेकोस्लोवाकिया, जर्मनी, रोमानिया, स्वीडेन आदि शामिल हैं।